Започва прозводството на българските маски, разработени с активен въглен от костилки на кайсия. Те бяха тествани и вече е доказано, че защитават от коронавирус.

Експериментите са показали, че филтърът им издържа 50 часа, без да пропуска вируси, големи колкото коронавируса. Освен това могат да се използват многократно, като се стелиризират под пара.

На среща между производителите и министъра на икономиката стана ясно, че в страната ни има готовност да се произвеждат по 30-40 хиляди маски на ден, а държавата ще съдейства финансово.

А по-рано през деня стана ясно, че поне 5 фирми започват производство на български шлемове и очила. Ще могат да се произвеждат над 3000 шлема на ден. Предвижда се освен за нуждите на България, те да се изнасят и в Европа.